Document ID: 32002R1107

Padomes Regula (EK) Nr. 1107/2002
(2002. gada 25. jūnijs),
ar kuru groza Regulu (EK) Nr. 92/2002, ar ko piemēro galīgo antidempinga maksājumu un galīgi iekasē antidempinga pagaidu maksājumu par tādas urīnvielas importu, kuras izcelsme ir Baltkrievijā, Bulgārijā, Horvātijā, Igaunijā, Lībijā, Lietuvā, Rumānijā un Ukrainā
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 384/96 (1995. gada 22. decembris) par aizsardzību pret importu par dempinga cenām no valstīm, kas nav Eiropas Kopienas dalībvalstis [1], un jo īpaši tās 8. un 9. pantu,
ņemot vērā Komisijas priekšlikumu, kas iesniegts pēc apspriešanās ar Padomdevēju komiteju,
tā kā:
A. PROCEDŪRA
(1) Padome ar Regulu (EK) Nr. 92/2002 [2] uzlika galīgos antidempinga maksājumus par tādas urīnvielas importu, kuras izcelsme ir Baltkrievijā, Bulgārijā, Horvātijā, Igaunijā, Lībijā, Lietuvā, Rumānijā un Ukrainā, un atbrīvoja Bulgārijas ražotāju eksportētāju no minētā maksājuma, jo Komisija no attiecīgā uzņēmuma pieņēma saistības.
(2) Akciju sabiedrība Achema, saistībā ar antidempinga procedūru par urīnvielas importu, kuru izcelsme cita starpā ir Lietuvā, piedāvāja pieņemamas saistības pirms galīgo atzinumu publicēšanas, bet posmā, kad administratīvi bija neiespējami iekļaut to pieņemšanu galīgajā regulā.
(3) Komisija ar Lēmumu Nr. 2002/498/EK [3] pieņēma saistības, ko piedāvāja akciju sabiedrība Achema. Minēto saistību pieņemšanas apsvērumi ir izklāstīti šajā lēmumā. Padome atzīst, ka labojumi, kas ieviesti saistību piedāvājumā, likvidē dempinga kaitīgo ietekmi un nopietni ierobežo jebkuru tāda pārkāpuma risku, kas izpaustos kā kompensācija ar citiem produktiem.
(4) Ņemot vērā saistību piedāvājuma pieņemšanu, attiecīgi jāgroza Regula (EK) Nr. 92/2002,
IR PIEŅĒMUSI ŠO REGULU.
1. pants
Ar šo Regulu (EK) Nr. 92/2002 groza šādi:
1. Regulas 1. panta 2. punktā rindu, kas attiecas uz Lietuvu, aizstāj ar šādu rindu:
"Izcelsmes valsts | Ražotājs | Antidempinga galīgais maksājums (EUR/t) | TARIC papildu kods |
Lietuva | Visi uzņēmumi | 10,05 | A999" |
2. Regulas 2. panta 1. punktā tabulu aizstāj ar šādu tabulu:
"Valsts | Uzņēmums | TARIC papildu kods |
Bulgārija | Chimco AD, Shose az Mezdra, 3037 Vratza | A272 |
Lietuva | Akciju sabiedrība Achema, Taurostos 26, 5005 Jonava | A375" |
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2002. gada 25. jūnijā

Labels: 3
4
5
6